في علم النفس ثما ظاهرة اسمها المكبوت، معناها الشخص يبدا كابت مشاعرو و افكارو و طاقتو لأسباب مختلفة لكن كلها بسبب موانع اجتماعية في العادة و يبدا يتعذب و يعاني فيها .
الانسان كي يكبت روحو معناها يكبت شخصيتو الحقيقية و يعيش بشخصية ظاهرية و سطحية متعبرش على حقيقتو أبدا و تخليه يحس روحو مزيف : و هاذا لكل باش يرضي الناس لخرين و تبدا تصويرتو مزيانة عندهم .
والأمة كيف البشر بالظبط : الأمة عندها وعي و لاوعي ، عندها افكار و مشاعر و طاقات و عندها مكبوتات .
تونس أمة روحها مكبوتة، ايه نعم الحقيقة التونسية مخبية تحت ظغط كبير و كيف كيف كل الطموحات و الاحلام مكبوتين و ماعندهم حتى مجال تعبيري حر على هذاكا أمتنا التونسية نحسوها مخنوقة و تاعبة و قالقة و تعاني الزيف و فقدان المعنى .
روح تونس الحقيقية مدفونة في أعماق الواقع تحت أطنان من الخرافات و الزيف و الكذب و الخوف و الوسواس القهري متاع نظرة لخرين لينا و آش يقولو علينا الدول و آش بش يعملولنا .
روحنا القوية و الحرة كيف تخنقت ولات تعبر على نفسها بالانفجارات : التمردات و الثورة و التطوع في كل حروب العالم : لهنا لازم نفهمو انو كل الشباب التونسي الي يشارك في الحروب في فلسطين و لبنان و العراق و سوريا و ايران و افغانستان و الشيشان و البوسنة و الهرسك و الموزمبيق وشبابنا الي ينشط في القاعدة و داعش كلو تعبير على الشخصية الحربية التونسية الي تكبتت طويلا و تقهرت و اتدفنت و لذا انفجرت في تنظيمات و حروب اجنبية .
الامة كيف الشخص عندها صوت دخلاني فيه جوهرها و جوهر حياتها المعنوية ، صوت امتنا خافت و ضعيف قلة قليلة الي يسمعو فيه و الي في بالهم بيه ، صوت امتنا فيه اكبر الآمال و كل وعود الامجاد و فيه حقيقة روحنا و مصيرنا لكن أصوات العالم بكلها مسموعة في تونس و قوية و ديما شانعة و ملهيتنا على روحنا الحقيقية و على مهامنا التاريخية .
العقل السياسي الي كبت الروح التونسية لقا مجموعة من الحيل الي إستعملها و نجحت معاه حيث انو غرس فينا الروح الانهزامية باش نبدو ديما ضعاف و مستسلمين و و لامبالين. و غرس فينا التمقعير على أمتنا و الضحك عليها باش اكاكا من غير مانشعرو نحقرو رواحنا و نرضاو بلي يجي و الأهم مانراوش رواحنا نستحقو الإنتصار و البطولة !!!
روحنا مكبوتة و مخنوقة و محصورة في حبس : الجهل والخوف و الكذب و الذل و هاذاكا علاش يدب فينا اليأس و فيسع نملو و فيسع مانفكرو في الهربة من البلاد : لهنا مانعرفوش حقيقة أمتنا و طاقاتها و حقيقة رواحنا كتوانسة تولدنا للحرب و الصراع ، توانسة تاريخنا كلو حرب في حرب لاثبات وجودنا و قيمتنا في العالم .
الكبت متاع حقيقتنا القومية التونسية يخلينا نتخبو وراء هويات مزيفة ماعندها لا ساس لا راس ، المهم نتخبو ، المهم مانوروش رواحنا ، المهم مايعرفنا حد ، المهم مانكونوش توانسة و لهنا الكارثة . الكبت يخلينا نهربو من تونسيتنا و نكونو : عروبيين أو فرنكفونيين أو جهويين أو انسانيين و الله اعلم شنوة آخر…
و كيما الشخص الي يكبت في حقيقتو الأصلية لأجل المظهر ، يجيه نهار و ينهار تماما لين ياخو القرار المصيري : يا اما يعيش بشخصيتو الحقيقية و يواجه العالم بكلو و يتحرر من الخوف و الاعتبارات الاجتماعية و الا يهبل او يستجرم .
هكاكا الأمة التونسية لازمها تواجه العالم و تكشف حقيقتها لروحها ، لازم نستعرفو بحقيقتنا القومية التونسية القوية و الحربية و الطموحة و الا فإنو ماشين لأخطر أنواع تمزقات الوعي و هاو على عينينا الي صاير في البلاد بعد 60 سنا من سياسة كبت الروح التونسية .
Visits: 422
مصنف ب تقدم, حرية
فكر
مجتمع
تصفّح المقالات
المقالة السابقة
الوعي التونسي بين الحرية و العبودية
المقالة التالية
حاجة المؤسسات التونسية للقيادة لتجاوز المصاعب الإقتصادية
وسوم
أمة تونسية إرادة إستقلال إقتصاد إنتاجي ارادة القوة استعمار استقلال اقتصاد الأمة التونسية الاستعمار الفرنسي البطولة التونسية التبذير في الميزانية الثورة الثورة التونسية الحركة الوطنية الدولة الدولة التونسية السيادة التونسية القوة القومية التونسي القومية التونسية بطولات تاريخية تاريخ تاريخ تونس تجريم الإستعمار تجريم الإستعمار الفرنسي تونس ثروات طبيعية ثقافة ثورة ثورة تونس جرائم الإستعمار حرية سيادة سياسة سياسة اقتصادية سياسة خارجية شخصية تونسية فرنسا فلاحة قومية تونسية مقاومة ميزانية نقابة وعي
القومية التونسية
مجلة إلكترونية جامعة تنطق بالفكر القومي التونسي في كل المجالات التي تهم الواقع التونسي حول السياسة و الثقافة و الاقتصاد و الفن و التاريخ.